नई दिल्ली: सलमान खान की मचअवेटेड फिल्म 'रेस 3' का ट्रेलर रिलीज हो गया है और फैंस को खूब पसंद भी आ रहा है. फिल्म के ट्रेलर लॉन्च के मौके पर फिल्म की स्टार कास्ट के साथ पहुंचे सलमान खान मीडिया से बात करते-करते एक सवाल पर गुस्सा हो गए. कॉन्फ्रेंस के दौरान एक जर्नलिस्ट ने सलमान से पूछा कि जब आपको काला हिरण शिकार मामले में दोषी करार देते हुए सजा सुनाई थी तो आप फिल्म को लेकर कितना परेशान थे और क्या आपको डर लग रहा था? इस सवाल पर सलमान चिड़ गए और उन्होंने जर्नलिस्ट से पूछा ''क्या आप चाहते हो मैं हमेशा के लिए जेल चला गया? नहीं मैं डरा हुआ नहीं था. ''